Stinkhout (Ocotea bullata) is 'n inheemse boom van Suid-Afrika. Dit staan ook bekend as Swartstinkhout of Warestinkhout. Die boom kom voor langs die Weskus tot in die KwaZulu-Natal en ook in Mpumalanga en Limpopo. Die boom se hout is van hoë gehalte, is baie duur en meubels daarvan gemaak is gesog. Die blare het kenmerkende vratjies of blasies op aan die bokant. Die ovaalvormige vrug word pers wanneer dit ryp is en is omtrent 2 cm lank. Dit het 'n kelk aan die basis en lyk soos 'n akker. Die boom het sy naam gekry weens die feit dat dit stink wanneer dit afgesaag word.